钦定古今图书集成/明伦汇编/氏族典/第174卷 > 钱尧卿
## 钦定古今图书集成/明伦汇编/氏族典/第174卷 > 钱尧卿

按《尚友录》：“尧卿字熙载，乐清人。吴越王七世孙。年数
岁，居父丧如成人，庐墓终制，遂以孝称。母卒，哀毁过
礼，水浆三日不入口，屏声色，却滋味者三年，人以为
难。阖族同居三十馀年，并无间言。岁歉，捐谷价以济
饥民，不能偿者，焚其券。绍兴间，诏举孝廉，郡以名上，
未几卒。绍熙中，旌表其闾。”